- Reacţia lui Dan Petrescu, după ce a fost eliminat din Liga Campionilor Asiei
- Jeonbuk a pierdut cu Ulsan
Reacţia lui Dan Petrescu, după ce a fost eliminat din Liga Campionilor Asiei. Jeonbuk a fost învinsă în returul cu Ulsan, scor 0-1, după ce în tur meciul s-a terminat la egalitate, scor 1-1.
Dan Petrescu spune că regretă că nu a ajuns în semifinalele Ligii Campionilor Asiei, mai ales că echipa sa a avut multe ocazii de a marca.
Reacţia lui Dan Petrescu, după ce a fost eliminat din Liga Campionilor Asiei
"E păcat că n-am putut atinge semifinalele. Privind în urmă la cele două meciuri, regret o mulțime de lucruri. Ne-am creat ocazii, dar nu le-am concretizat. Și am luat gol exact înainte de sfârșitul primei reprize.
În ambele manșe, portarul lui Ulsan a jucat un rol important. E dezamăgitor că am ratat acel penalty și n-am putut termina primul meci. Îmi pare rău pentru fani. Anul trecut, ne era greu să creăm ocazii de gol. Anul acesta, problema e că nu finalizăm ocaziile", a spus Dan Petrescu după ce Jeonbuk a fost eliminat în sferturile de finală ale Ligii Campionilor Asiei, competiţie ce este în AntenaPLAY.
Ulsan – Jeonbuk 1-0 a fost LIVE VIDEO în AntenaPLAY
Meciul Ulsan – Jeonbuk, scor 1-0, a fost LIVE VIDEO în AntenaPLAY. Dan Petrescu a pierdut returul din sferturile de finală ale Ligii Campionilor Asiei şi este OUT din competiţie.
Singurul gol a fost înscris de Seol Young-Woo, la ultima fază a primei reprize. Dan Petrescu a primit cartonaş galben în minutul 54, pentru proteste. Jucătorii "Bursucului" nu au reuşit să restabilească egalitatea şi au fost eliminaţi. În tur, Ulsan şi Jeonbuk au remizat, scor 1-1.
Seol Young-Woo a înscris cu un şut senzaţional, din voleu, în minutul al doilea de prelungire al primei reprize. Echipa lui Dan Petrescu a avut şansa de a deschide scorul în startul partidei, dar a ratat incredibil.
Ulsan: Jo – Seol, Hwang, Kim Young-Gwon, Lee Myung-Jae – Ko, Lee Gyun-Seong – Um, Esaka, Ludwigson – Joo
Jeonbuk: Kim Jeong-Hoon – Kim Tae-Hwan, Song, Park, Kim Jin-Su – Lee Dong-Jun, Lee Soo-Bin, Maeng, Moon – Hong, Orobo
Echipa lui Dan Petrescu are două egaluri în noul sezon din prima ligă sud-coreeană. Jeonbuk a reuşit să scoată un punct în ultimul meci, cu Suwon City, chiar dacă echipa lui Dan Petrescu a jucat în 10 din minutul 30 al partidei. Boateng a fost atunci eliminat.
Gazdele au deschis scorul, în minutul 47, prin Lee Seung-woo, dar Tiago Orobo a egalat 7 minute mai târziu, aducând un punct important echipei lui Petrescu.
În prima etapă din campionat, Jeonbuk – Daejon a fost tot 1-1. Practic, echipa lui Dan Petrescu a încheiat ultimele sale 3 jocuri, incluzând şi turul cu Ulsan din Liga Campionilor Asiei, cu acelaşi scor.